title: Rozhodnutie Rady 2010/638/SZBP z  25. októbra 2010 o reštriktívnych opatreniach voči Guinejskej republike

text:
               26.10.2010

               SK

               Úradný vestník Európskej únie

               L 280/10

         ROZHODNUTIE RADY 2010/638/SZBP
   z 25. októbra 2010
   o reštriktívnych opatreniach voči Guinejskej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 27. októbra 2009 ako reakciu na násilný zásah bezpečnostných síl proti politickým demonštrantom v Konakry z 28. septembra 2009 prijala spoločnú pozíciu 2009/788/SZBP o reštriktívnych opatreniach voči Guinejskej republike (1).

               (2)

               Rada 22. decembra 2009 prijala rozhodnutie 2009/1003/SZBP, ktorým sa mení a dopĺňa spoločná pozícia 2009/788/SZBP (2), ktoré obsahuje dodatočné reštriktívne opatrenia.

               (3)

               Rada 29. marca 2010 prijala rozhodnutie 2010/186/SZBP, ktorým sa mení a dopĺňa spoločná pozícia 2009/788/SZBP (3).

               (4)

               Na základe preskúmania spoločnej pozície 2009/788/SZBP by sa reštriktívne opatrenia mali obnoviť na obdobie do 27. októbra 2011.

               (5)

               Vykonávacie opatrenia Únie sú stanovené v nariadení Rady (EÚ) č. 1284/2009 z 22. decembra 2009 , ktorým sa zavádzajú určité osobitné reštriktívne opatrenia voči Guinejskej republike (4),

         PRIJALA TOTO ROZHODNUTIE:
   Článok 1
   1.   Zakazuje sa predaj, dodávka, prevod alebo vývoz všetkých druhov výzbroje a súvisiaceho materiálu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar, ako aj vybavenia, ktoré by sa mohlo použiť na vnútornú represiu, do Guinejskej republiky štátnymi príslušníkmi členských štátov alebo z území členských štátov, alebo prostredníctvom ich vlajkových plavidiel alebo lietadiel, a to bez ohľadu na to, či uvedený tovar pochádza z ich územia.
   2.   Zakazuje sa:

               a)

               priamo alebo nepriamo poskytovať technickú pomoc, sprostredkovateľské služby alebo iné služby akejkoľvek fyzickej alebo právnickej osobe, subjektu alebo orgánu v Guinejskej republike alebo na použitie v tejto krajine v súvislosti s položkami uvedenými v odseku 1 alebo v súvislosti s poskytovaním, výrobou, údržbou a využívaním týchto položiek;

               b)

               priamo alebo nepriamo poskytovať finančné prostriedky alebo finančnú pomoc akejkoľvek fyzickej alebo právnickej osobe, subjektu alebo orgánu v Guinejskej republike alebo na použitie v tejto krajine v súvislosti s položkami uvedenými v odseku 1, a to najmä granty, pôžičky a poistenie vývozného úveru na akýkoľvek predaj, dodávku, prevod alebo vývoz týchto položiek alebo na poskytnutie súvisiacej technickej pomoci alebo sprostredkovateľských alebo iných služieb;

               c)

               vedome a úmyselne sa zúčastňovať na činnostiach, ktorých predmetom alebo dôsledkom je obchádzanie zákazov uvedených v písmenách a) alebo b).

         Článok 2
   1.   Článok 1 sa nevzťahuje na:

               a)

               predaj, dodávku, prevod alebo vývoz nesmrtiaceho vojenského vybavenia alebo vybavenia, ktoré by sa mohlo použiť na vnútornú represiu, určeného výhradne na humanitárne alebo ochranné účely alebo na programy Organizácie Spojených národov (OSN) a Európskej únie zamerané na inštitucionálny rozvoj, alebo na operácie Únie a OSN zamerané na krízové riadenie;

               b)

               predaj, dodávku, prevod alebo vývoz nebojových vozidiel, pri ktorých výrobe alebo vybavení sa použil materiál, ktorý poskytuje balistickú ochranu, a to výlučne na účely ochrany personálu Únie a jej členských štátov v Guinejskej republike;

               c)

               poskytovanie technickej pomoci, sprostredkovateľských služieb alebo iných služieb v súvislosti s takýmto vybavením alebo programami a operáciami;

               d)

               poskytovanie finančných prostriedkov a finančnej pomoci v súvislosti s takýmto vybavením alebo programami a operáciami;

         pod podmienkou, že takýto vývoz a takúto pomoc vopred schválil dotknutý príslušný orgán.
   2.   Článok 1 sa nevzťahuje na ochranné odevy vrátane nepriestrelných viest a vojenských heliem, ktoré do Guinejskej republiky výlučne pre svoju osobnú potrebu dočasne vyváža personál OSN a Únie alebo jej členských štátov, zástupcovia médií a humanitárni a rozvojoví pracovníci a sprievodný personál.
   Článok 3
   1.   Členské štáty prijmú potrebné opatrenia, aby zabránili vstupu jednotlivých členov Národnej rady pre demokraciu a rozvoj (CNDD) a osôb, ktoré sú s nimi spojené, na svoje územia, ako aj prechodu cez ne, ako sa uvádzajú v prílohe.
   2.   Odsek 1 nezaväzuje členský štát k tomu, aby odmietol vstup na svoje územie svojim vlastným štátnym príslušníkom.
   3.   Odsekom 1 nie sú dotknuté prípady, keď je členský štát viazaný záväzkom medzinárodného práva, menovite:

               a)

               ako hostiteľská krajina medzinárodnej medzivládnej organizácie;

               b)

               ako hostiteľská krajina medzinárodnej konferencie zvolanej OSN alebo pod jej záštitou;

               c)

               podľa mnohostrannej dohody, ktorou sa priznávajú výsady a imunity alebo

               d)

               podľa Zmluvy o zmierení z roku 1929 (Lateránska dohoda), ktorú uzavrela Svätá stolica (Vatikánsky mestský štát) a Taliansko.

         4.   Odsek 3 sa považuje za uplatniteľný aj v prípadoch, keď je členský štát hostiteľskou krajinou Organizácie pre bezpečnosť a spoluprácu v Európe (OBSE).
   5.   Rada sa náležite informuje o všetkých prípadoch, v ktorých členský štát udelí výnimku podľa odsekov 3 alebo 4.
   6.   Členské štáty môžu udeliť výnimky z opatrení uložených podľa odseku 1, ak je cesta odôvodnená na základe naliehavej humanitárnej potreby alebo na základe účasti na medzivládnych stretnutiach vrátane tých, ktoré podporuje Únia, alebo tých, ktorých hostiteľskou krajinou je členský štát predsedajúci OBSE, na ktorých sa vedie politický dialóg, ktorý priamo podporuje demokraciu, ľudské práva a právny štát v Guinejskej republike.
   7.   Členský štát, ktorý si želá udeliť výnimky uvedené v odseku 6, to písomne oznámi Rade. Výnimka sa považuje za udelenú, pokiaľ jeden alebo viacerí členovia Rady písomne nevznesú námietku do dvoch pracovných dní od doručenia oznámenia o navrhovanej výnimke. V prípade, že jeden alebo viacerí členovia Rady vznesú námietku, môže o udelení navrhovanej výnimky rozhodnúť Rada kvalifikovanou väčšinou.
   8.   V prípadoch, keď členský štát podľa odsekov 3, 4, 6 a 7 povolí osobám uvedeným v prílohe vstup na svoje územie alebo prechod cezeň, toto povolenie sa obmedzí len na účel, na ktorý bolo udelené, a na osoby, ktorých sa týka.
   Článok 4
   1.   Zmrazujú sa všetky finančné prostriedky a hospodárske zdroje, ktoré vlastnia, majú v držbe alebo kontrolujú jednotliví členovia CNDD a fyzické alebo právnické osoby, subjekty alebo orgány, ktoré sú s nimi spojené, ako sa uvádzajú v prílohe.
   2.   Žiadne finančné prostriedky ani hospodárske zdroje sa priamo ani nepriamo nesprístupnia fyzickým alebo právnickým osobám, subjektom alebo orgánom uvedeným v prílohe alebo v ich prospech.
   3.   Príslušný orgán členského štátu môže povoliť uvoľnenie určitých finančných prostriedkov alebo hospodárskych zdrojov alebo sprístupnenie určitých finančných prostriedkov alebo hospodárskych zdrojov za podmienok, ktoré považuje za vhodné, potom, ako stanoví, že dotknuté finančné prostriedky alebo hospodárskej zdroje sú:

               a)

               nevyhnutné na uspokojenie základných potrieb osôb uvedených v prílohe a ich nezaopatrených rodinných príslušníkov vrátane platieb za potraviny, nájom alebo hypotéku, lieky a lekárske ošetrenie, úhrady daní, poistného a poplatkov za verejné služby;

               b)

               určené výlučne na zaplatenie primeraných poplatkov za odborné výkony a úhradu výdavkov, ktoré vznikli v súvislosti s poskytnutím právnych služieb;

               c)

               určené výlučne na zaplatenie poplatkov alebo úhradu nákladov za bežné vedenie alebo správu zmrazených finančných prostriedkov alebo hospodárskych zdrojov alebo

               d)

               potrebné na mimoriadne výdavky za predpokladu, že najmenej dva týždne pred udelením povolenia príslušný orgán oznámil ostatným príslušným orgánom a Komisii dôvody, na základe ktorých sa domnieva, že by malo byť osobitné povolenie udelené.

         Členský štát informuje ostatné členské štáty a Komisiu o každom povolení, ktoré udelí podľa tohto článku.
   4.   Odchylne od článku 1 môžu príslušné orgány členských štátov povoliť uvoľnenie niektorých zmrazených finančných prostriedkov alebo hospodárskych zdrojov, ak sú splnené tieto podmienky:

               a)

               na uvedené finančné prostriedky alebo hospodárske zdroje sa vzťahuje súdne, administratívne alebo arbitrážne záložné právo alebo rozhodnutie, ktoré vzniklo alebo bolo vydané pred dátumom zaradenia fyzickej alebo právnickej osoby, subjektu alebo orgánu uvedeného v článku 4 ods. 1 do prílohy;

               b)

               finančné prostriedky alebo hospodárske zdroje sa použijú výlučne na uspokojenie pohľadávok zaistených takýmto záložným právom alebo uznaných za platné v takomto rozhodnutí v rámci obmedzení stanovených príslušnými zákonmi a právnymi predpismi, ktorými sa riadia práva osôb s takýmito pohľadávkami;

               c)

               záložné právo alebo rozhodnutie nie je v prospech fyzickej alebo právnickej osoby, subjektu alebo orgánu, ktoré sú uvedené v prílohe a

               d)

               uznanie záložného práva alebo rozhodnutia nie je v rozpore s verejným poriadkom v dotknutom členskom štáte.

         Členský štát informuje ostatné členské štáty a Komisiu o každom povolení udelenom podľa tohto článku.
   5.   Odsek 2 sa nevzťahuje na pripisovanie na zmrazené účty:

               a)

               úrokov alebo iných príjmov z týchto účtov alebo

               b)

               platieb splatných na základe zmlúv, dohôd alebo záväzkov, ktoré sa uzavreli alebo ktoré vznikli pred dátumom, ku ktorému tieto účty začali podliehať spoločnej pozícii 2009/788/SZBP,

         za predpokladu, že sa na všetky takéto úroky, iné výnosy a platby naďalej vzťahuje odsek 1.
   Článok 5
   1.   Rada na návrh členského štátu alebo vysokého predstaviteľa Únie pre zahraničné veci a bezpečnostnú politiku prijme zmeny a doplnenia zoznamu uvedeného v prílohe podľa toho, ako si to vyžaduje politický vývoj v Guinejskej republike.
   2.   Rada oznámi svoje rozhodnutie vrátane dôvodov zaradenia do zoznamu dotknutej osobe, a to buď priamo, ak je známa jej adresa, alebo prostredníctvom uverejnenia oznámenia, a poskytne tak dotknutej osobe možnosť vyjadriť pripomienky.
   3.   V prípade, že sa predložia pripomienky alebo zásadné nové dôkazy, Rada preskúma svoje rozhodnutie a dotknutú osobu o tom príslušným spôsobom informuje.
   Článok 6
   Na dosiahnutie čo najväčšieho účinku vyššie uvedených opatrení Európska únia vyzýva tretie štáty, aby prijali reštriktívne opatrenia podobné tým, ktoré sú obsiahnuté v tomto rozhodnutí.
   Článok 7
   Spoločná pozícia 2009/788/SZBP sa týmto zrušuje.
   Článok 8
   1.   Toto rozhodnutie nadobúda účinnosť dňom jeho prijatia.
   2.   Toto rozhodnutie sa uplatňuje do 27. októbra 2011. Podlieha stálej revízii. Podľa potreby sa môže obnoviť alebo zmeniť a doplniť, ak Rada dospeje k záveru, že sa jeho ciele nedosiahli.

      V Luxemburgu 25. októbra 2010

            Za Radu

            predsedníčka

         C. ASHTON

      (1)  Ú. v. EÚ L 281, 28.10.2009, s. 7.

      (2)  Ú. v. EÚ L 346, 23.12.2009, s. 51.

      (3)  Ú. v. EÚ L 83, 30.3.2010, s. 23.

      (4)  Ú. v. EÚ L 346, 23.12.2009, s. 26.

      PRÍLOHA

         Zoznam osôb, na ktoré sa vzťahujú články 3 a 4

                  Meno (a prípadné prezývky)

                  Identifikačné informácie (dátum nar. a miesto nar.), číslo cestovného pasu (pas)/preukazu totožnosti …)

                  Dôvody

                  1.

                  kapitán Moussa Dadis CAMARA

                  dátum nar.: 1.1.1964 alebo 29.12.1968
                  pas: R0001318

                  predseda CNDD

                  2.

                  plukovník Mathurin BANGOURA

                  dátum nar.: 15.11.1962
                  pas: R0003491

                  minister telekomunikácií a nových informačných technológií

                  3.

                  podplukovník Aboubacar Sidiki (alias Idi Amin) CAMARA

                  dátum nar.: 22.10.1979
                  pas: R0017873

                  minister a stály tajomník CNDD (prepustený z armády 26.1.2009)

                  4.

                  major Oumar BALDÉ

                  dátum nar.: 26.12.1964
                  pas: R0003076

                  člen CNDD

                  5.

                  major Mamadi (alias Mamady) MARA

                  dátum nar.: 1.1.1954
                  pas: R0001343

                  člen CNDD

                  6.

                  major Almamy CAMARA

                  dátum nar.: 17.10.1975
                  pas: R0023013

                  člen CNDD

                  7.

                  podplukovník Mamadou Bhoye DIALLO

                  dátum nar.: 1.1.1956
                  pas: R0001855

                  člen CNDD

                  8.

                  kapitán Koulako BÉAVOGUI

                  člen CNDD

                  9.

                  podplukovník polície Kandia (alias Kandja) MARA

                  pas: R0178636

                  člen CNDD,
                  riaditeľ bezpečnostných zložiek v regióne Labé

                  10.

                  plukovník Sékou MARA

                  dátum nar.: 1957

                  člen CNDD,
                  zástupca riaditeľa štátnej polície

                  11.

                  Morciré CAMARA

                  dátum nar.: 1.1.1949
                  pas: R0003216

                  člen CNDD

                  12.

                  Alpha Yaya DIALLO

                  člen CNDD,
                  riaditeľ colnej správy

                  13.

                  plukovník Mamadou Korka DIALLO

                  dátum nar.: 19.2.1962

                  minister obchodu, priemyslu a MSP

                  14.

                  plukovník Fodeba TOURÉ

                  dátum nar.: 7.6.1961
                  pas: R0003417/R0002132

                  guvernér mesta Kindia (bývalý minister mládeže, z funkcie zosadený 7.5.2009)

                  15.

                  major Cheick Sékou (alias Ahmed) Tidiane CAMARA

                  dátum nar.: 12.5.1966

                  člen CNDD

                  16.

                  plukovník Sékou (alias Sékouba) SAKO

                  člen CNDD

                  17.

                  poručík Jean-Claude PIVI (alias Coplan)

                  dátum nar.: 1.1.1960

                  člen CNDD,
                  minister zodpovedný za bezpečnosť prezidenta

                  18.

                  kapitán Saa Alphonse TOURÉ

                  dátum nar.: 3.6.1970

                  člen CNDD

                  19.

                  plukovník Moussa KEITA

                  dátum nar.: 1.1.1966

                  člen CNDD,
                  minister a stály tajomník CNDD zodpovedný za vzťahy s inštitúciami republiky

                  20.

                  podplukovník Aïdor (alias Aëdor) BAH

                  člen CNDD

                  21.

                  major Bamou LAMA

                  člen CNDD

                  22.

                  Mohamed Lamine KABA

                  člen CNDD

                  23.

                  kapitán Daman (alias Dama) CONDÉ

                  člen CNDD

                  24.

                  major Aboubacar Amadou DOUMBOUYA

                  člen CNDD

                  25.

                  major Moussa Tiégboro CAMARA

                  dátum nar.: 1.1.1968
                  pas: 7190

                  člen CNDD,
                  minister na úrade prezidenta zodpovedný za špeciálne zložky pre boj proti drogám a organizovanej trestnej činnosti

                  26.

                  kapitán Issa CAMARA

                  dátum nar.: 1954

                  člen CNDD,
                  guvernér mesta Mamou

                  27.

                  plukovník Dr. Abdoulaye Chérif DIABY

                  dátum nar.: 26.2.1957
                  pas: 13683

                  člen CNDD,
                  minister zdravotníctva a verejnej hygieny

                  28.

                  Mamady CONDÉ

                  dátum nar.: 28.11.1952
                  pas: R0003212

                  člen CNDD

                  29.

                  podporučík Cheikh Ahmed TOURÉ

                  člen CNDD

                  30.

                  podplukovník Aboubacar Biro CONDÉ

                  dátum nar.: 15.10.1962
                  pas: 2443/R0004700

                  člen CNDD

                  31.

                  Bouna KEITA

                  člen CNDD

                  32.

                  Idrissa CHERIF

                  dátum nar.: 13.11.1967
                  pas: R0105758

                  minister poverený komunikáciou na úrade prezidenta a na ministerstve obrany

                  33.

                  Mamoudou (alias Mamadou) CONDÉ

                  dátum nar.: 9.12.1960
                  pas: R0020803

                  štátny tajomník, zvláštny splnomocnenec, zodpovedný za strategické otázky a udržateľný rozvoj

                  34.

                  poručík Aboubacar Chérif (alias Toumba) DIAKITÉ

                  pobočník prezidenta

                  35.

                  Ibrahima Khalil DIAWARA

                  dátum nar.: 1.1.1976
                  pas: R0000968

                  osobitný poradca Aboubacara Chérifa „Toumbu“ Diakitého

                  36.

                  podporučík Marcel KOIVOGUI

                  zástupca Aboubacara Chérifa „Toumbu“ Diakitého

                  37.

                  Papa Koly KOUROUMA

                  dátum nar.: 3.11.1962
                  pas: R11914/R001534

                  minister pre životné prostredie a udržateľný rozvoj

                  38.

                  major Nouhou THIAM

                  dátum nar.: 1960
                  pas: 5180

                  generálny inšpektor ozbrojených síl,
                  hovorca CNDD

                  39.

                  policajný kapitán Théodore (alias Siba) KOUROUMA

                  dátum nar.: 13.5.1971
                  pas: služobný pas R0001204

                  atašé úradu prezidenta

                  40.

                  kapitán Mamadou SANDÉ

                  dátum nar.: 12.12.1969
                  pas: R0003465

                  minister na úrade prezidenta poverený hospodárstvom a financiami

                  41.

                  Alhassane (alias Al-Hassane) Siba ONIPOGUI

                  dátum nar.: 31.12.1961
                  pas: 5938/R00003488

                  minister na úrade prezidenta poverený štátnym dozorom

                  42.

                  Joseph KANDUNO

                  minister poverený auditmi, transparentnosťou a dobrou správou vecí verejných

                  43.

                  Fodéba (alias Isto) KÉIRA

                  dátum nar.: 4.6.1961
                  pas: R0001767

                  minister mládeže, športu a podpory zamestnanosti mládeže

                  44.

                  plukovník Siba LOHALAMOU

                  dátum nar.: 1.8.1962
                  pas: R0001376

                  minister spravodlivosti, strážca pečatí

                  45.

                  Dr. Frédéric KOLIÉ

                  dátum nar.: 1.1.1960
                  pas: R0001714

                  minister pre územnú správu a politické záležitosti

                  46.

                  Alexandre Cécé LOUA

                  dátum nar.: 1.1.1956
                  pas: R0001757 /
                  diplomatický pas: R 0000027

                  minister zahraničných vecí a Guinejčanov v zahraničí

                  47.

                  Mamoudou (alias Mahmoud) THIAM

                  dátum nar.: 4.10.1968
                  pas: R0001758

                  minister pre bane a energetiku

                  48.

                  Boubacar BARRY

                  dátum nar.: 28.5.1964
                  pas: R0003408

                  štátny minister na úrade prezidenta poverený výstavbou, územným plánovaním a verejným vybudovaným dedičstvom

                  49.

                  Demba FADIGA

                  dátum nar.: 1.1.1952
                  pas: povolenie na pobyt FR365845/365857

                  člen CNDD,
                  mimoriadny a splnomocnený veľvyslanec poverený vzťahmi medzi CNDD a vládou

                  50.

                  Mohamed DIOP

                  dátum nar.: 1.1.1963
                  pas: R0001798

                  člen CNDD,
                  guvernér mesta Konakry

                  51.

                  rotný Mohamed (alias Tigre) CAMARA

                  člen bezpečnostných síl pridelený k prezidentskej garde „Koundara“

                  52.

                  Habib HANN

                  dátum nar.: 15.12.1950
                  pas: 341442

                  výbor pre audit a dohľad nad strategickými sektormi štátu

                  53.

                  Ousmane KABA

                  výbor pre audit a dohľad nad strategickými sektormi štátu

                  54.

                  Alfred MATHOS

                  výbor pre audit a dohľad nad strategickými sektormi štátu

                  55.

                  kapitán Mandiou DIOUBATÉ

                  dátum nar.: 1.1.1960
                  pas: R0003622

                  riaditeľ tlačovej kancelárie úradu prezidenta,
                  hovorca CNDD

                  56.

                  Cheik Sydia DIABATÉ

                  dátum nar.: 23.4.1968
                  pas: R0004490

                  člen ozbrojených síl,
                  riaditeľ spravodajskej a vyšetrovacej služby na ministerstve obrany

                  57.

                  Ibrahima Ahmed BARRY

                  dátum nar.: 11.11.1961
                  pas: R0048243

                  generálny riaditeľ guinejského rádia a televízie

                  58.

                  Alhassane BARRY

                  dátum nar.: 15.11.1962
                  pas: R0003484

                  guvernér centrálnej banky

                  59.

                  Roda Namatala FAWAZ

                  dátum nar.: 6.7.1947
                  pas: R0001977

                  podnikateľ prepojený s CNDD, ktorý CNDD finančne podporuje

                  60.

                  Dioulde DIALLO

                  podnikateľ prepojený s CNDD, ktorý CNDD finančne podporuje

                  61.

                  Kerfalla CAMARA KPC

                  výkonný riaditeľ spoločnosti Guicopress,
                  podnikateľ prepojený s CNDD, ktorý CNDD finančne podporuje

                  62.

                  Dr. Moustapha ZABATT

                  dátum nar.: 6.2.1965

                  lekár a osobný poradca prezidenta

                  63.

                  Aly MANET

                  hnutie „Dadis doit Rester“

                  64.

                  Louis M’bemba SOUMAH

                  minister práce, verejnej služby a reformy štátnej správy

                  65.

                  Cheik Fantamady CONDÉ

                  minister informácií a kultúry

                  66.

                  plukovník Boureima CONDÉ

                  minister poľnohospodárstva a chovu dobytka

                  67.

                  Mariame SYLLA

                  ministerka pre decentralizáciu a miestny rozvoj


title: Rozhodnutie Rady z  29. marca 2010 , ktorým sa vymenúva a nahrádza člen riadiacej rady Európskeho strediska pre rozvoj odborného vzdelávania

text:
               11.5.2010

               SK

               Úradný vestník Európskej únie

               C 122/2

         ROZHODNUTIE RADY
   z 29. marca 2010,
   ktorým sa vymenúva a nahrádza člen riadiacej rady Európskeho strediska pre rozvoj odborného vzdelávania
   2010/C 122/02
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidatúru predloženú Španielskou vládou,
   keďže:

               (1)

               Rada rozhodnutím zo 14. septembra 2009 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2009 do 17. septembra 2012.

               (2)

               V dôsledku odstúpenia pána Francisca Javiera ALFAYU HURTADA sa uvoľnilo miesto člena riadiacej rady strediska v kategórii zástupcov vlády.

               (3)

               Na zvyšok funkčného obdobia, ktoré sa končí 17. septembra 2012, je potrebné vymenovať španielskeho člena riadiacej rady uvedeného strediska,

         ROZHODLA TAKTO:
   Jediný článok
   Týmto sa na zvyšok funkčného obdobia, ktoré trvá do 17. septembra 2012, za člena riadiacej rady Európskeho strediska pre rozvoj odborného vzdelávania vymenúva:

      ZÁSTUPCA VLÁDY

   ŠPANIELSKO: pán Adolfo HERNÁNDEZ GORDILLO

      V Bruseli 29. marca 2010

            Za Radu

            predsedkyňa

         E. ESPINOSA

      (1)  Ú. v. ES L 39, 13.2.1975, s. 1.

      (2)  Ú. v. EÚ C 226, 19.9.2009, s. 2.


title: 2012/604/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu spoločného podniku ARTEMIS za rozpočtový rok 2010

text:
               17.10.2012

               SK

               Úradný vestník Európskej únie

               L 286/306

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu spoločného podniku ARTEMIS za rozpočtový rok 2010
   (2012/604/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ARTEMIS za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky spoločného podniku ARTEMIS za rozpočtový rok 2010 spolu s odpoveďami spoločného podniku (1),

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 74/2008 z 20. decembra 2007 o vytvorení spoločného podniku ARTEMIS, ktorým sa vykonáva spoločná technologická iniciatíva pre vstavané počítačové systémy (3), a najmä na jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0109/2012),

               1.

               udeľuje výkonnému riaditeľovi spoločného podniku ARTEMIS absolutórium za plnenie rozpočtu spoločného podniku za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku ARTEMIS, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            predseda

         Martin SCHULZ

            Generálny tajomníka

         Klaus WELLE

      (1)  Ú. v. EÚ C 368, 16.12.2011, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 52.

      (4)  Ú. v. ES L 357, 31.12.2002, s. 72.
    ---documentbreak---

               17.10.2012

               SK

               Úradný vestník Európskej únie

               L 286/307

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku ARTEMIS za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ARTEMIS za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky spoločného podniku ARTEMIS za rozpočtový rok 2010 spolu s odpoveďami spoločného podniku (1),

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 74/2008 z 20. decembra 2007 o vytvorení spoločného podniku ARTEMIS, ktorým sa vykonáva spoločná technologická iniciatíva pre vstavané počítačové systémy (3), a najmä na jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0109/2012),

               A.

               keďže spoločný podnik ARTEMIS bol zriadený v decembri 2007 na obdobie 10 rokov s cieľom určovať a realizovať výskumný plán v oblasti vývoja kľúčových technológií pre vstavané počítačové systémy v rôznych oblastiach použitia v záujme posilnenia európskej konkurencieschopnosti a udržateľnosti a umožnenia vzniku nových trhov a spoločenských aplikácií;

               B.

               keďže spoločný podnik začal samostatne fungovať v októbri 2009;

               C.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2010 je spoľahlivá a že príslušné operácie sú zákonné a správne;

               D.

               keďže maximálna výška príspevku Únie pre spoločný podnik na obdobie 10 rokov je 420 000 000 EUR, ktoré sa uhradia z rozpočtu siedmeho rámcového programu pre výskum;

               E.

               keďže rozpočet spoločného podniku za rozpočtový rok 2010 predstavoval 38 500 000 EUR,

      Rozpočtové a finančné hospodárenie

               1.

               so znepokojením konštatuje, že rozpočet spoločného podniku na rozpočtový rok 2010 nebol prijatý do konca predchádzajúceho roka; berie na vedomie odpoveď spoločného podniku, že jeho rozpočet na rok 2010 bol prijatý v januári 2011 z toho dôvodu, že časť rozpočtu venovaná operačným výdavkom závisí od príspevku členských štátov a že väčšina z nich môže stanoviť výšku príspevku až po prijatí svojho štátneho rozpočtu; vyzýva spoločný podnik a prispievajúce členské štáty, aby sa dohodli na časovom rozvrhu a praktických otázkach týkajúcich sa zverejnenia jednotlivých príspevkov, aby bolo možné prijať rozpočet spoločného podniku včas, a aby o tejto otázke informovali orgán udeľujúci absolutórium;

               2.

               so znepokojením konštatuje, že štruktúra ani prezentácia rozpočtu spoločného podniku na rok 2010 neboli v súlade s ustanoveniami jeho rozpočtových pravidiel; na základe informácií od spoločného podniku rozumie, že štruktúra a prezentácia rozpočtu boli upravené v rozpočte na rok 2011; žiada Dvor audítorov, aby orgán udeľujúci absolutórium uistil, že štruktúra a prezentácia rozpočtu spoločného podniku sú plne v súlade s jeho rozpočtovými pravidlami;

               3.

               z výročnej správy o činnosti spoločného podniku za rok 2010 rozumie, že viazané rozpočtové prostriedky, ktoré spoločný podnik použil na operačné výdavky, dosiahli výšku 36 000 000 EUR; berie na vedomie, že pokiaľ ide o administratívne výdavky, spoločný podnik a Komisia sa dohodli na nasledujúcom rozdelení:

                           —

                           spoločný podnik a ARTEMISIA: 1 000 000 EUR,

                           —

                           Komisia: 1 500 000 EUR;

                     berie však na vedomie, že potreby spoločného podniku súvisiace s administratívnymi výdavkami dosiahli výšku 1 900 000 EUR a v dôsledku toho bol príspevok Komisie obmedzený na 935 315,91 EUR;

               4.

               berie na vedomie, že v konečnom rozpočte spoločného podniku boli zahrnuté platobné rozpočtové prostriedky vo výške 27 000 000 EUR; na základe konečnej ročnej účtovnej závierky berie na vedomie, že rozpočtové prostriedky boli zaviazané vo výške 99,9 %, ale s poľutovaním konštatuje, že miera čerpania dosiahla úroveň len 37,78 %;

               5.

               vyjadruje znepokojenie nad nízkou úrovňou plnenia rozpočtu, ako aj nad príslušnými činnosťami spoločného podniku; zdôrazňuje, že prostriedky uložené na bankových účtoch dosahovali na konci roku 2010 výšku 16 600 000 EUR a predstavovali 60 % dostupných platobných rozpočtových prostriedkov;

      Systémy vnútornej kontroly

               6.

               vyzýva spoločný podnik, aby v plnej miere uplatňoval svoje systémy vnútornej kontroly a finančných informácií, predovšetkým pokiaľ ide o operatívne overovanie žiadostí o preplatenie nákladov, záruky vnútroštátnych orgánov prostredníctvom osvedčení a stratégiu auditov ex post;

               7.

               vyjadruje znepokojenie nad tým, že v oblasti overovania ex ante sa spoločný podnik opiera výhradne o osvedčenia, ktoré poskytujú vnútroštátne orgány, a že na zabezpečenie zákonnosti a správnosti výdavkov deklarovaných príjemcami nevykonáva žiadne ďalšie kontroly; naliehavo vyzýva spoločný podnik, aby zriadil mechanizmus overovania ex ante, aby sa zamedzilo chybám a/alebo podvodom v deklarovaných výdavkoch;

               8.

               konštatuje, že vykonávaním ex post auditov žiadostí o preplatenie nákladov týkajúcich sa projektov boli v plnej miere poverené členské štáty; preto sa domnieva, že spoločný podnik bude mať ťažkosti zabezpečiť, aby boli finančné záujmy jeho členov náležite chránené a aby boli príslušné transakcie zákonné a správne; vyzýva spoločný podnik, aby prehodnotil svoju stratégiu zameranú na ex post audit žiadostí o preplatenie nákladov na projekty a aby informoval orgán udeľujúci absolutórium o mechanizme, ktorý bol zavedený s cieľom zabezpečiť súlad s článkom 12 jeho zakladajúceho nariadenia (ES) č. 74/2008;

               9.

               berie na vedomie zistenie Dvora audítorov, že spoločný podnik má úroveň správy a postupov v oblasti IT primeranú svojej veľkosti a poslaniu; zdôrazňuje však, že cyklus strategického plánovania a monitorovania v oblasti IT, politiky a pravidlá v oblasti bezpečnosti, plán riadenia rizík v oblasti IT a zabezpečenia pokračovania činnosti a plán obnovy systému po havárii sa oneskorujú; žiada spoločný podnik, aby napravil túto situáciu a poskytol o tom orgánu udeľujúcemu absolutórium aktualizovanú správu;

               10.

               berie na vedomie skutočnosť, že účtovník spoločného podniku validoval finančné a účtovné systémy (ABAC a SAP); poznamenáva však, že príslušné podnikové procesy neboli validované, najmä proces, ktorý poskytuje finančné informácie o validácii a úhrade žiadostí o preplatenie nákladov prijatých od vnútroštátnych orgánov; žiada spoločný podnik, aby informoval orgán udeľujúci absolutórium o stave validácie príslušných podnikových procesov;

      Vnútorný audit

               11.

               berie na vedomie skutočnosť, že rozpočtové pravidlá spoločného podniku neboli doposiaľ zmenené a doplnené tak, aby zahrnuli ustanovenie týkajúce sa právomocí vnútorného audítora Komisie vo vzťahu k všeobecnému rozpočtu ako celku;

               12.

               konštatuje však, že Komisia a spoločný podnik prijali opatrenia, aby zabezpečili jednoznačné vymedzenie príslušných operačných úloh Útvaru pre vnútorný audit Komisie a funkcie vnútorného auditu spoločného podniku;

      Výzva na predloženie návrhov a rokovania o projektoch

               13.

               na základe výročnej správy o činnosti berie na vedomie, že výzva spoločného podniku na predloženie návrhov 2010 bola zverejnená 26. februára 2010 a že vo fáze náčrt projektu (Project Outline – PO) bolo v rámci tejto výzvy predložených 73 návrhov výskumných projektov, z ktorých 72 spĺňalo kritériá oprávnenosti; berie na vedomie, že objem 11 vybratých návrhov je v rozmedzí od 45 000 000 EUR do 3 400 000 EUR a 4 projekty sú v hodnote 15 000 000 EUR alebo viac, čo predstavuje 66 % celkových investícií; konštatuje však, že z pôvodných 11 projektov, o ktorých bol výkonný riaditeľ poverený rokovať, jeden bol s nezvratnou platnosťou vyhlásený za neúspešný a úspešne prerokovaných bolo teda 10 projektov;

               14.

               berie na vedomie zavedenie koncepcie tzv. indexu zrelosti (Maturity Index) počas výzvy na predloženie návrhov 2010; chápe, že nástroj, ktorý má pomôcť pri podrobnejšej analýze, sa používal vo fáze náčrt projektu na posúdenie subjektívnej kvality týchto náčrtov a na zistenie úrovne zrelosti reakcie spoločenstva ARTEMIS na pracovný program;

               15.

               na základe výročnej správy o činnosti berie na vedomie, že pokiaľ ide o rokovania a spustenie projektov výskumu a vývoja, v dodávke „prevádzkového prostredia“ pre zmluvné rokovania spoločného podniku bolo zaznamenané určité oneskorenie v dôsledku určitých zmien priorít služieb Komisie zodpovedných za riadenie nástrojov IT v rámci 7. rámcového programu; berie na vedomie informácie spoločného podniku o tom, že toto technické oneskorenie je pod kontrolou a že sa očakáva, že plne funkčné prevádzkové prostredie bude dodané v polovici januára 2011; poznamenáva však, že v záujme toho, aby sa predišlo ďalším oneskoreniam v zmluvných rokovaniach spoločného podniku existuje náhradné riešenie založené na manuálnom spracovaní, ktoré by umožnilo ukončiť všetky rokovania v prvom štvrťroku 2011 (za predpokladu, že sa podpíšu vnútroštátne zmluvy) v prípade, ak by IT nástroje ešte v tom čase neboli k dispozícii;

               16.

               na základe výročnej správy o činnosti konštatuje, že na konci roku 2010 boli podpísané dohody spoločného podniku o grantoch týkajúce sa 13 projektov z výzvy na predloženie návrhov 2009, pričom všetky projekty boli začaté;

               17.

               domnieva sa, že je pozitívne, že spoločný podnik monitoroval a preskúmal projekty z výzvy na predloženie návrhov 2008; poznamenáva však, že hodnotenia výsledkov projektov sú často málo podrobné na to, aby bolo možné posúdiť ich fungovanie; predovšetkým konštatuje, že výsledky projektov CHARTER, eDIANA, SYSMODEL, iLAND, INDEXYS, CHESS a CESAR sú ohodnotené len ako „pozitívne“; vyzýva spoločný podnik, aby vytvoril a zaviedol presnejšie ukazovatele výkonnosti na účely monitorovania a skúmania svojich projektov v budúcnosti;

      Výkonnosť

               18.

               na základe výročnej správy o činnosti konštatuje, že 16. decembra 2010 bola prijatá správa Komisie o prvom priebežnom hodnotení spoločných technologických iniciatív ARTEMIS a ENIAC;

               19.

               zdôrazňuje, že v priebežnom hodnotení boli uvedené tri odporúčania pre spoločný podnik:

                           —

                           aby sa vyriešil problém „parazitovania“, spoločný podnik by mal vytvoriť systém, na základe ktorého by každý príjemca, ktorý nie je členom, platil určité percento príspevku Únie ako príspevok na náklady spoločného podniku,

                           —

                           proces hodnotenia a výberu by sa mal zmeniť, aby sa zlepšilo spájanie portfólia podporovaných projektov so strategickými európskymi cieľmi programu,

                           —

                           členské štáty a združenia priemyslu by mali spolupracovať na vytvorení procesov, prostredníctvom ktorých by sa prípadným navrhovateľom mohla poskytovať včasná a konštruktívna spätná väzba, pokiaľ ide o ich vyhliadky na získanie podpory;

                     žiada spoločný podnik, aby informoval orgán udeľujúci absolutórium o opatreniach, ktoré boli prijaté na základe výsledkov tohto prvého priebežného hodnotenia;

               20.

               berie na vedomie návrh Komisie na zriadenie osobitného programu na vykonávanie programu Horizont 2020 – Rámcový program pre výskum a inovácie (2014 – 2020), v ktorom Komisia uvádza možnosť spojenia spoločných podnikov ARTEMIS a ENIAC do jednej iniciatívy, ako aj možnosť vytvoriť nové spoločné podniky v rámci realizácie časti Spoločenské výzvy programu Horizont 2020; vyzýva Komisiu, aby o tejto otázke naďalej informovala orgán udeľujúci absolutórium;

      Chýbajúca dohoda s hostiteľským štátom

               21.

               znova zdôrazňuje, že spoločný podnik by mal urýchlene uzavrieť hostiteľskú dohodu s Belgickom týkajúcu sa kancelárskych priestorov, výsad a imunít a inej podpory, ktorú poskytne Belgicko spoločnému podniku, ako sa stanovuje v jeho zakladajúcom nariadení (ES) č. 74/2008;

      Horizontálne poznámky týkajúce sa spoločných podnikov

               22.

               zdôrazňuje, že Komisia doteraz zriadila sedem spoločných podnikov podľa článku 187 Zmluvy o fungovaní Európskej únie; konštatuje, že šesť spoločných podnikov (IIL, ARTEMIS, ENIAC, Čisté nebo, FCH a ITER-F4E) je v oblasti výskumu v rámci GR RTD a GR INFSO Komisie a jeden, ktorého úlohou je vyvíjať nový systém riadenia letovej prevádzky (SESAR), je v oblasti dopravy a na jeho činnosť dohliada GR MOVE;

               23.

               konštatuje, že celková orientačná výška zdrojov potrebných pre spoločné podniky na obdobie ich existencie predstavuje 21 793 000 000 EUR;

               24.

               konštatuje, že celkový príspevok Únie potrebný pre spoločné podniky na obdobie ich existencie predstavuje 11 489 000 000 EUR;

               25.

               konštatuje, že celkový príspevok Únie do rozpočtu spoločných podnikov na rozpočtový rok 2010 predstavoval 505 000 000 EUR;

               26.

               vyzýva Komisiu, aby orgánu udeľujúcemu absolutórium každoročne poskytla konsolidované informácie o celkovom ročnom financovaní jednotlivých spoločných podnikov zo všeobecného rozpočtu Únie s cieľom zabezpečiť transparentnosť a jasnosť v súvislosti s použitím prostriedkov Únie a obnoviť dôveru európskych daňových poplatníkov;

               27.

               víta iniciatívu spoločného podniku ARTEMIS zahrnúť informácie o sledovaní a revízii prebiehajúcich projektov do svojej výročnej správy o činnosti; domnieva sa, že to je postup, ktorý by mali nasledovať ostatné spoločné podniky;

               28.

               pripomína, že spoločné podniky sú verejno-súkromné partnerstvá a že v dôsledku toho sa verejné a súkromné záujmy prelínajú; zastáva názor, že za týchto okolností nemožno pravdepodobnosť konfliktu záujmov vylúčiť, ale naopak treba sa ňou náležite zaoberať; vyzýva preto spoločné podniky, aby orgán udeľujúci absolutórium informovali o mechanizmoch overovania, ktoré sú zavedené v ich príslušných štruktúrach s cieľom umožniť náležité riadenie a prevenciu vzniku konfliktu záujmov;

               29.

               konštatuje, že s výnimkou spoločného podniku pre ITER a rozvoj energie jadrovej syntézy sú spoločné podniky pomerne malými subjektmi a sú geograficky koncentrované; domnieva sa preto, že by mali spoločne využívať svoje zdroje, ak to je možné;

               30.

               vyzýva Dvor audítorov, aby orgánu udeľujúcemu absolutórium poskytol informácie nadväzujúce na pripomienky, ktoré vyslovil v prípade každého spoločného podniku v príslušnej správe o overení ročnej účtovnej závierky za rozpočtový rok 2011;

               31.

               vyzýva Dvor audítorov, aby v primeranej lehote poskytol Európskemu parlamentu osobitnú správu o pridanej hodnote vytvorenia spoločných podnikov pre efektívne vykonávanie výskumu, technologického rozvoja a demonštračných programov v Únii; ďalej konštatuje, že uvedená správa by mala zahŕňať posúdenie účinnosti zriadenia spoločných podnikov.

      (1)  Ú. v. EÚ C 368, 16.12.2011, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 52.

      (4)  Ú. v. ES L 357, 31.12.2002, s. 72.


title: Rozhodnutie Európskeho parlamentu a Rady č. 472/2014/EÚ zo 16. apríla 2014 o Európskom roku rozvoja (2015)

text:
               9.5.2014

               SK

               Úradný vestník Európskej únie

               L 136/1

         ROZHODNUTIE EURÓPSKEHO PARLAMENTU A RADY č. 472/2014/EÚ
   zo 16. apríla 2014
   o Európskom roku rozvoja (2015)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 209 a článok 210 ods. 2,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   so zreteľom na stanovisko Európskeho hospodárskeho a sociálneho výboru z 10. decembra 2013 (1),
   konajúc v súlade s riadnym legislatívnym postupom (2),
   keďže:

               (1)

               Hlavným cieľom rozvojovej politiky je obmedzovanie a v dlhodobom horizonte odstránenie chudoby, ako je stanovené v článku 21 Zmluvy o Európskej únii (Zmluvy o EÚ) a v článku 208 Zmluvy o fungovaní Európskej únie. Boj proti chudobe pomôže tiež vybudovať stabilnejší, mierumilovnejší, prosperujúcejší a spravodlivejší svet, pričom sa zohľadní vzájomná závislosť bohatších a chudobnejších krajín.

               (2)

               Ako sa uvádza v uznesení Európskeho parlamentu z 23 októbra 2012 s názvom „Program zmien: budúcnosť rozvojovej politiky EÚ“, rozvojová spolupráca pozostáva aj z podpory ľudského rozvoja a rozvoja ľudských bytostí vo všetkých smeroch vrátane kultúrneho rozmeru.

               (3)

               Únia poskytuje pomoc v oblasti rozvojovej spolupráce od roku 1957 a je momentálne najväčším poskytovateľom oficiálnej rozvojovej pomoci na svete.

               (4)

               Lisabonská zmluva pevne začlenila rozvojovú politiku do vonkajšej činnosti Únie a podporila tým jej záujem o stabilný a prosperujúci svet. Rozvojová politika zároveň pomáha riešiť ostatné globálne problémy a prispieva k stratégii Európa 2020, ustanovenej v oznámení Komisie z 3. marca 2010 s názvom „Európa 2020 – Stratégia na zabezpečenie inteligentného, udržateľného a inkluzívneho rastu“.

               (5)

               Únia zastáva vedúce postavenie, pokiaľ ide o navrhnutie a vykonávanie koncepcie súdržnosti politík na podporu rozvoja, ktorej cieľom je posilňovať synergie medzi politikami, ktoré sa netýkajú poskytovania pomoci, a rozvojovými cieľmi, s cieľom zabezpečiť, aby politiky Únie podporovali rozvojové potreby rozvojových krajín alebo aby neboli aspoň v rozpore s cieľom odstránenia chudoby.

               (6)

               V roku 2000 sa medzinárodné spoločenstvo prijatím miléniových rozvojových cieľov, ktoré akceptovala Únia a členské štáty, zaviazalo vykonať do roku 2015 konkrétne kroky na boj proti chudobe.

               (7)

               Spoločné vyhlásenie Rady a zástupcov vlád členských štátov zasadajúcich v Rade, Európskeho parlamentu a Komisie o politike rozvoja Európskej únie: „Európsky konsenzus“ (3), ktoré je najkomplexnejším základom rozvojovej spolupráce Únie, vyzýva Úniu, aby pomohla posilniť úlohu nových členských štátov ako nových darcov.

               (8)

               Svet prešiel za posledné roky obrovskými zmenami. Okrem iného došlo k výrazným posunom v globálnej hospodárskej a politickej rovnováhe. Na svetovej scéne sa objavili noví aktéri vrátane súkromných a iných mimovládnych aktérov. Hoci väčšina celosvetového hrubého domáceho produktu pripadá na rozvinuté krajiny a rýchlo sa rozvíjajúce krajiny, hlavnou hnacou silou celosvetového rastu sa stali rýchlo sa rozvíjajúce krajiny, ktoré už majú významný vplyv na svetové hospodárstvo.

               (9)

               Neustála podpora rozvojovej spolupráce je nevyhnutná v rýchle sa meniacom svete. Približne 1,3 miliardy ľudí žije ešte stále v extrémnej chudobe v dôsledku nízkych príjmov a v prípade mnohých ďalších ešte stále nie sú uspokojené potreby ľudského rozvoja. Takmer všade vo svete sa prehlbujú nerovnosti v rámci krajín. Prírodné prostredie čelí narastajúcemu tlaku a rozvojové krajiny sú obzvlášť zasiahnuté účinkami zmeny klímy. Uvedené výzvy sú celosvetové a vzájomne prepojené a do ich riešenia sa musia zapojiť všetky krajiny spoločne.

               (10)

               Diskusie o rámci na obdobie po roku 2015 sa začali: v nadväznosti na oznámenie Komisie z 13. októbra 2011 s názvom „Zvyšovanie vplyvu rozvojovej politiky EÚ: Program zmien“ a závery Rady zo 14. mája 2012 o Programe zmien, ktoré už priniesli významnú zmenu orientácie rozvojových politík Únie, Komisia predstavila svoje stanoviská vo svojom oznámení z 27. februára 2013 s názvom: „Dôstojný život pre všetkých, odstránenie chudoby a zabezpečenie trvalo udržateľnej budúcnosti pre celý svet“ a Rada vo svojich záveroch z 25. júna 2013 prijala „Všeobecný program na obdobie po roku 2015“ s cieľom riešiť nedostatky súčasného rámca pre rozvoj a stanoviť spoločný prístup k spojeniu odstránenia chudoby a problémov udržateľnosti vo všeobecnom medzinárodnom rámci.

               (11)

               Rok 2015 by mal byť symbolickým a zároveň rozhodujúcim, keďže ide o posledný rok na splnenie kolektívne dohodnutých miléniových rozvojových cieľov, a preto ponúka jedinečnú príležitosť na zhodnotenie medzinárodných záväzkov. Rok 2015 bude aj rokom, v ktorom by sa mali na medzinárodnej úrovni prijať veľké rozhodnutia o rámci pre rozvoj, ktorým sa má nahradiť rámec miléniových rozvojových cieľov v nadchádzajúcich desaťročiach.

               (12)

               Rok 2015 je zároveň vhodným rokom na prezentáciu výsledkov rozvojovej politiky Únie po zavedení zásad stanovených v oznámení Komisie o Programe zmien.

               (13)

               Rok 2015 bude zároveň aj rokom, počas ktorého sa uskutočnia v členských štátoch významné medzinárodné podujatia, ako je napríklad Svetová výstava EXPO s názvom „Živiť planétu: energia pre život“, ktorá sa bude konať v Miláne, ktoré poskytnú mimoriadnu príležitosť na diskusiu o globálnych rozvojových politikách a na vykonávanie rozsiahlych informačných aktivít o trvalo udržateľnom rozvoji a s tým súvisiacich otázkach.

               (14)

               Vo svojom uznesení o Programe zmien Európsky parlament vyzval Komisiu, aby rok 2015 vyhlásila za Európsky rok rozvoja a vyjadril nádej, že sa tak rozvojová spolupráca zviditeľní.

               (15)

               Rok 2015 by mal byť preto vyhlásený za Európsky rok rozvoja (ďalej len „Európsky rok“) s cieľom poskytnúť vhodnú príležitosťou na zvýšenie povedomia širokej verejnosti o aktuálnej orientácii rozvojovej politiky Únie. Potrebné sú informácie o tom, ako môže otvorená Únia pomôcť zabezpečiť globálnu udržateľnosť. Nato je potrebné zvyšovať informovanosť o globálnej vzájomnej závislosti a vysvetľovať skutočnosť, že rozvoj je viac než len pomoc.

               (16)

               Kľúčom k úspešnému dosahu činností Únie na podporu rozvoja je rozsah, v akom majú širokú všeobecnú a politickú podporu a poskytujú dôkazy o účinnom a efektívnom vynakladaní verejných prostriedkov v záujme dosiahnutia výsledkov v oblasti rozvoja. Európsky rok by mal byť preto katalyzátorom zvyšovania povedomia, a to aj prostredníctvom verejnej politickej diskusie a rozvojového vzdelávania, vytvárania podnetov a výmeny osvedčených postupov medzi členskými štátmi, miestnymi a regionálnymi orgánmi, občianskou spoločnosťou, súkromným sektorom, sociálnymi partnermi a medzinárodnými subjektmi a organizáciami zapojenými do riešenia rozvojových problémov. Mal by pomôcť zamerať politickú pozornosť a zmobilizovať každého, koho sa to týka, s cieľom podporovať a presadzovať ďalšie akcie a iniciatívy na úrovni Únie a členských štátov, v spolupráci s príjemcami rozvojovej pomoci a ich zástupcami.

               (17)

               V rámci Európskeho roku by sa mala zvýšiť informovanosť o všetkých formách rodovej diskriminácie, ktorej sú vystavené ženy a dievčatá v rôznych regiónoch, najmä pokiaľ ide o prístup k vzdelávaniu, pracovným miestam a systémom zdravotnej starostlivosti, ako aj o nútených manželstvách, sexuálnom vykorisťovaní, mrzačení pohlavných orgánov a iných nekalých praktikách.

               (18)

               Osobitný prieskum Eurobarometra 392 s názvom „Solidarita vo svete: Európania a rozvojová pomoc“ uverejnený v októbri 2012 preukázal, že 85 % občanov Únie podporilo poskytovanie pomoci ľuďom v partnerských krajinách. Ako sa uvádza v uvedenej správe, napriek súčasnej ekonomickej situácii si viac ako šesť z desiatich občanov myslí, že pomoc ľuďom v partnerských krajinách by sa mala zvýšiť. Uvedená správa zároveň jasne poukázala na nedostatok vedomostí o rozvojovej spolupráci Únie, ktorý je dôvodom na zavedenie lepšej komunikácie.

               (19)

               Účinná koordinácia medzi všetkými partnermi, ktorí prispievajú na úrovni Únie, na národnej, regionálnej a miestnej úrovni, je základným predpokladom pre účinný Európsky rok. Miestni a regionálni partneri majú v tomto prípade špecifickú úlohu pri propagácii rozvojovej politiky Únie.

               (20)

               Rozdielne sociálno-ekonomické a kultúrne súvislosti a citlivé otázky si vyžadujú, aby sa časť činností Európskeho roka decentralizovala na vnútroštátnu úroveň, v súlade s článkom 58 nariadenia Európskeho parlamentu a Rady (EÚ, Euratom) č. 966/2012 (4). Vymedzenie politických priorít na vnútroštátnej úrovni by sa však malo koordinovať s Komisiou, aby sa zabezpečil súlad so strategickými cieľmi Európskeho roka. Úzka koordinácia činností Komisie a členských štátov má mimoriadny význam pre vytváranie synergií a úspešnosť Európskeho roka.

               (21)

               Do činností, ktoré sa majú financovať v rámci Európskeho roka, by sa mali mať možnosť okrem členských štátov voľne zapojiť kandidátske krajiny, na ktoré sa vzťahuje predvstupová stratégia, v súlade so všeobecnými zásadami a všeobecnými podmienkami účasti uvedených krajín na programoch Únie stanovenými v príslušnej rámcovej dohode a v rozhodnutiach Asociačnej rady. Mala by sa podporovať koordinácia s vnútroštátnymi opatreniami, najmä s vnútroštátnymi programami rozvojového vzdelávania a zvyšovania informovanosti (DEAR). Miera a forma zapojenia do aktivít v rámci Európskeho roka by mala zostať na rozhodnutí každého členského štátu.

               (22)

               Mal by sa zabezpečiť súlad a doplnkovosť s ďalšími právnymi predpismi a činnosťami Únie, najmä s nástrojom financovania rozvojovej spolupráce ustanoveným nariadením Európskeho parlamentu a Rady (EÚ) č. 233/2014 (5), vrátane programu DEAR, Európskym rozvojovým fondom, nástrojom európskeho susedstva ustanoveným nariadením Európskeho parlamentu a Rady (EÚ) č. 232/2014 (6) a ďalšími nástrojmi Únie na financovanie vonkajšej činnosti, ak sú relevantné pre rozvojovú politiku.

               (23)

               Finančné záujmy Únie by sa počas celého výdavkového cyklu mali chrániť primeranými opatreniami vrátane predchádzania nezrovnalostiam, ich odhaľovania a vyšetrovania, vymáhania stratených, neoprávnene vyplatených alebo nesprávne použitých finančných prostriedkov a v prípade potreby aj ukladaním administratívnych a finančných sankcií v súlade s nariadením (EÚ, Euratom) č. 966/2012.

               (24)

               S cieľom optimalizovať účinnosť a efektívnosť činností plánovaných v Európskom roku je dôležité v roku 2014 uskutočniť súbor prípravných akcií.

               (25)

               Komisia už prijala niekoľko opatrení na podporu rozvojových politík a informovanie občanov Únie o svojej rozvojovej spolupráci. Uvedené existujúce opatrenia by sa mali čo najviac využiť v rámci Európskeho roka.

               (26)

               Hlavnú zodpovednosť za zvyšovanie informovanosti občanov v otázkach rozvoja majú členské štáty. Akcie na úrovni Únie dopĺňajú a obohacujú akcie uskutočnené na vnútroštátnej, regionálnej a miestnej úrovni, ako je zdôraznené v politickom vyhlásení, ktoré 22. októbra 2008 podpísal Európsky parlament, Rada a Komisia s názvom „Komunikovanie o Európe v partnerstve“.

               (27)

               Keďže v dôsledku potreby viacstranných partnerstiev, nadnárodnej výmeny informácií a zvyšovania informovanosti a šírenia osvedčených postupov v celej Únii nie je možné ciele tohto rozhodnutia uspokojivo dosiahnuť na úrovni samotných členských štátov, ale z dôvodu rozsahu Európskeho roka ich možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o EÚ. V súlade so zásadou proporcionality podľa uvedeného článku toto rozhodnutie neprekračuje rámec nevyhnutný na dosiahnutie týchto cieľov,

         PRIJALI TOTO ROZHODNUTIE:
   Článok 1
   Predmet úpravy
   Rok 2015 sa vyhlasuje za „Európsky rok rozvoja“ (ďalej len „Európsky rok“).
   Heslo Európskeho roka je: „Náš svet, naša dôstojnosť, naša budúcnosť“.
   Článok 2
   Ciele
   Ciele Európskeho roka sú:

               a)

               informovať občanov Únie o rozvojovej spolupráci Únie a jej členských štátov s dôrazom na výsledky, ktoré Únia v spolupráci s členskými štátmi dosiahla ako globálny aktér a ktoré bude naďalej dosahovať v súlade s najnovšími rokovaniami o všeobecnom rámci na obdobie po roku 2015;

               b)

               podporovať priamu angažovanosť, kritické myslenie a aktívny záujem občanov Únie a zainteresovaných strán o rozvojovú spoluprácu, a to aj v rámci navrhovania a vykonávania politík v tejto oblasti, a

               c)

               zvyšovať informovanosť o prínosoch rozvojovej spolupráce Únie nielen pre príjemcov rozvojovej pomoci Únie, ale aj pre občanov Únie, a zabezpečiť širšie pochopenie súdržnosti politík na podporu rozvoja a vybudovať u občanov v Európe a v rozvojových krajinách zmysel pre spoločnú zodpovednosť, solidaritu a príležitosť v meniacom sa a čoraz vzájomne závislejšom svete.

         Článok 3
   Opatrenia
   1.   Opatrenia, ktoré sa prijmú na dosiahnutie cieľov Európskeho roka, zahŕňajú tieto opatrenia, ktoré sa môžu organizovať na úrovni Únie alebo na národnej, regionálnej alebo miestnej úrovni, ako sa stanovuje v prílohe, ako aj v partnerských krajinách, v súlade s článkom 6 ods. 5:

               a)

               komunikačné kampane na šírenie hlavných posolstiev zacielených na širokú verejnosť a konkrétnejšie cieľové skupiny, najmä mladých ľudí a iné kľúčové cieľové skupiny, aj prostredníctvom sociálnych médií;

               b)

               organizovanie konferencií, podujatí a iniciatív so všetkými príslušnými zainteresovanými stranami na propagáciu aktívnej účasti a diskusie a na zvýšenie informovanosti na všetkých úrovniach;

               c)

               konkrétne opatrenia v členských štátoch zamerané na podporu cieľov Európskeho roka, a to najmä prostredníctvom rozvojového vzdelávania, výmeny informácií, skúseností a osvedčených postupov medzi národnými, regionálnymi alebo miestnymi správnymi orgánmi a inými organizáciami, a

               d)

               realizovanie štúdií a prieskumov a šírenie ich výsledkov.

         2.   Komisia môže označiť ďalšie opatrenia ako prínosné pre ciele Európskeho roka a umožniť, aby bol názov Európskeho roka a jeho heslo využitý na propagáciu uvedených opatrení, pokiaľ prispejú k uvedeným cieľom.
   Článok 4
   Koordinácia s členskými štátmi
   1.   Komisia vyzve členské štáty, aby určili národného koordinátora, ktorý bude zodpovedný za organizáciu účasti uvedeného členského štátu na Európskom roku. Členské štáty oznámia každé takéto vymenovanie Komisii.
   2.   Národní koordinátori v úzkej koordinácii s Komisiou spolupracujú a konzultujú so širokým spektrom príslušných zainteresovaných strán vrátane občianskej spoločnosti a súkromného sektora, národných parlamentov, sociálnych partnerov a prípadne národných agentúr, orgánov štátnej správy na federálnej alebo nižšej úrovni vrátane regionálnych a miestnych orgánov a v prípade potreby pridružených zámorských krajín a území alebo kontaktných miest pre príslušné programy Únie.
   3.   Komisia vyzve členské štáty, aby jej do 1. septembra 2014 poslali svoj pracovný program, v ktorom uvedú podrobnosti o vnútroštátnych činnostiach plánovaných v rámci Európskeho roka, v súlade s cieľmi Európskeho roka a podrobnosťami o opatreniach uvedenými v prílohe.
   4.   Pred schválením pracovných programov sa Komisia uistí, že uvedené činnosti spĺňajú v súlade s nariadením (EÚ, Euratom) č. 966/2012 a delegovaným nariadením Komisie (EÚ) č. 1268/2012 (7) ciele Európskeho roka.
   Článok 5
   Účasť
   Do činností Európskeho roka, ktoré sa majú financovať Úniou, sa môžu voľne zapojiť členské štáty a kandidátske krajiny, ktoré čerpajú výhody z predvstupovej stratégie v súlade so všeobecnými zásadami a všeobecnými podmienkami účasti týchto krajín na programoch Únie stanovenými v príslušných rámcových dohodách a v rozhodnutiach Asociačnej rady.
   Článok 6
   Koordinácia na úrovni Únie a implementácia
   1.   Komisia vykoná toto rozhodnutie na úrovni Únie, najmä prijatím potrebných rozhodnutí o financovaní, v súlade s nariadeniami o zriadení nástrojov na financovanie vonkajšej činnosti relevantných pre dotknuté činnosti, a to európsky nástroj pre demokraciu a ľudské práva ustanovený nariadením Európskeho parlamentu a Rady (EÚ) č. 235/2014 (8), nástroj európskeho susedstva, nástroj na podporu stability a mieru ustanovený nariadením Európskeho parlamentu a Rady (EÚ) č. 230/2014 (9), nástroj predvstupovej pomoci ustanovený nariadením Európskeho parlamentu a Rady (EÚ) č. 231/2014 (10) a nástroj partnerstva pre spoluprácu s tretími krajinami ustanovený nariadením Európskeho parlamentu a Rady č. 234/2014 (11) (ďalej len „nástroje na financovanie vonkajšej činnosti“).
   2.   Komisia spolu s Európskou službou pre vonkajšiu činnosť (ESVČ) úzko spolupracuje s Európskym parlamentom, Radou a členskými štátmi, Európskym hospodárskym a sociálnym výborom, Výborom regiónov a orgánmi a združeniami aktívnymi v oblasti rozvoja na úrovni Únie.
   3.   Komisia zvoláva zasadnutia národných koordinátorov s cieľom koordinovať implementáciu Európskeho roka a vymieňať si informácie o jeho realizácii na úrovni Únie a na vnútroštátnej úrovni. Komisia môže pozvať zástupcov občianskej spoločnosti a regionálnych a miestnych orgánov, ako aj poslancov Európskeho parlamentu, aby sa na týchto zasadnutiach zúčastnili ako pozorovatelia.
   4.   Komisia zvoláva zasadnutia všetkých príslušných zainteresovaných strán zapojených do rozvoja Únie, aby jej pomohli pri vykonávaní Európskeho roka na úrovni Únie. Na tieto zasadnutia sa pozývajú národní koordinátori.
   5.   Komisia určí Európsky rok za prioritu komunikačných aktivít svojich zastúpení v členských štátoch a delegácií EÚ v partnerských krajinách. Pokiaľ ide o účasť v činnostiach spojených s Európskym rokom, či už uvedené aktivity prebiehajú v Únii alebo v tretích krajinách, partneri v oblasti rozvoja v tretích krajinách sú podporovaní prostredníctvom delegácií EÚ, zatiaľ čo zámorské krajiny a územia sú podporované prostredníctvom vhodných inštitucionálnych kanálov.
   6.   ESVČ a delegácie EÚ vytvoria z Európskeho roka neoddeliteľnú súčasť svojich priebežných informačných a komunikačných činností.
   Článok 7
   Súlad a komplementárnosť
   V súlade s nariadeniami o zriadení nástrojov na financovanie vonkajšej činnosti relevantných pre dotknuté akcie Komisia zabezpečí, aby opatrenia stanovené v tomto rozhodnutí boli v súlade s ostatnými európskymi, národnými a regionálnymi programami a opatreniami, ktoré pomáhajú plniť ciele Európskeho roka, a aby v plnej miere dopĺňali existujúce opatrenia Únie, národné a regionálne opatrenia.
   Článok 8
   Osobitné ustanovenia pre finančnú a nefinančnú podporu
   1.   Opatrenia s pôsobnosťou na úrovni Únie uvedené v časti A prílohy vedú k postupu verejného obstarávania alebo postupu udeľovania grantov financovaných Úniou v súlade s hlavami V a VI nariadenia (EÚ, Euratom) č. 966/2012.
   2.   Opatrenia s pôsobnosťou na úrovni Únie uvedené v časti B prílohy sa môžu spolufinancovať Úniou.
   3.   Komisia môže poskytnúť spolufinancovanie každému národnému koordinátorovi v súlade s postupom uvedeným v časti C prílohy.
   4.   Ak je vhodné a bez toho, aby boli dotknuté ich ciele a rozpočet, existujúce programy, ktoré prispievajú k podpore rozvoja, sa môžu využiť na podporu Európskeho roka. Okrem toho sa vo vnútroštátnych pracovných programoch môže zvážiť aj mimoriadne úsilie členských štátov v organizovaní medzinárodných podujatí týkajúcich sa rozvoja alebo medzinárodných pracovných aktivít súvisiacich s rozvojom.
   5.   Komisia môže poskytnúť nefinančnú podporu na činnosti vykonávané verejnými aj súkromnými organizáciami, ktoré sú v súlade s článkom 3 ods. 2.
   6.   Aby boli opatrenia považované za oprávnené na financovanie podľa tohto rozhodnutia, vyžaduje sa od nich, aby efektívne využívali verejné zdroje, prinášali pridanú hodnotu a aby boli orientované na výsledky.
   Článok 9
   Ochrana finančných záujmov Únie
   1.   Komisia prijme príslušné opatrenia na zabezpečenie toho, aby sa pri vykonávaní akcií financovaných na základe tohto rozhodnutia chránili finančné záujmy Únie uplatňovaním preventívnych opatrení na zamedzenie podvodom, korupcii a iným protiprávnym činnostiam, účinnými kontrolami a inšpekciami, a vymáhaním neoprávnene vyplatených súm pri odhalení nezrovnalostí a v prípade potreby aj ukladaním účinných, primeraných a odrádzajúcich administratívnych a finančných sankcií.
   2.   Komisia alebo jej zástupcovia a Dvor audítorov majú právomoc vykonávať na základe dokumentov a na základe kontrol a inšpekcií na mieste audit u všetkých príjemcov grantov, dodávateľov a subdodávateľov, ktorým boli poskytnuté finančné prostriedky Únie na základe tohto rozhodnutia.
   3.   Európsky úrad pre boj proti podvodom (OLAF) môže viesť vyšetrovania vrátane kontrol a inšpekcií na mieste v súlade s ustanoveniami a postupmi stanovenými v nariadení Rady (Euratom, ES) č. 2185/96 (12) a nariadení Európskeho parlamentu a Rady (EÚ, Euratom) č. 883/2013 (13) na účely zistenia, či v súvislosti s dohodou o grante, rozhodnutím o grante, alebo zmluvou financovanou na základe tohto rozhodnutia, nedošlo k podvodu, korupcii alebo akémukoľvek inému protiprávnemu konaniu, ktoré má vplyv na finančné záujmy Únie.
   Článok 10
   Podávanie správ a vyhodnocovanie
   Do 31. decembra 2016 Komisia predloží Európskemu parlamentu, Rade, Európskemu hospodárskemu a sociálnemu výboru a Výboru regiónov správu o vykonávaní, výsledkoch a celkovom hodnotení opatrení stanovených v tomto rozhodnutí s cieľom zvážiť primerané následné opatrenia.
   Článok 11
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Štrasburgu 16. apríla 2014

            Za Európsky parlament

            predseda

         M. SCHULZ

            Za Radu

            predseda

         D. KOURKOULAS

      (1)  Zatiaľ neuverejnené v úradnom vestníku.

      (2)  Pozícia Európskeho parlamentu z 2. apríla 2014 (zatiaľ neuverejnená v úradnom vestníku) a rozhodnutie Rady zo 14. apríla 2014.

      (3)  Ú. v. EÚ C 46, 24.2.2006, s. 1.

      (4)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

      (5)  Nariadenie Európskeho parlamentu a Rady č. 233/2014 z 11. marca 2014, ktorým sa ustanovuje nástroj financovania rozvojovej spolupráce na obdobie 2014 – 2020 (Ú. v. EÚ L 77, 15.3.2014, s. 44).

      (6)  Nariadenie Európskeho parlamentu a Rady č. 232/2014 z 11. marca 2014, ktorým sa ustanovuje nástroj európskeho susedstva (Ú. v. EÚ L 77, 15.3.2014, s. 27).

      (7)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).

      (8)  Nariadenie Európskeho parlamentu a Rady (EÚ) č. 235/2014 z 11. marca 2014, ktorým sa ustanovuje nástroj financovania pre demokraciu a ľudské práva vo svete (Ú. v. EÚ L 77, 15.3.2014, s. 85).

      (9)  Nariadenie Európskeho parlamentu a Rady (EÚ) č. 230/2014 z 11. marca 2014, ktorým sa ustanovuje nástroj na podporu stability a mieru (Ú. v. EÚ L 77, 15.3.2014, s. 1).

      (10)  Nariadenie Európskeho parlamentu a Rady (EÚ) č. 231/2014 z 11. marca 2014, ktorým sa ustanovuje nástroj predvstupovej pomoci (IPA II) (Ú. v. EÚ L 77, 15.3.2014, s. 11).

      (11)  Nariadenie Európskeho parlamentu a Rady (EÚ, Euratom) č. 234/2014 z 11. marca 2014, ktorým sa ustanovuje nástroj partnerstva pre spoluprácu s tretími krajinami (Ú. v. EÚ L 77, 15.3.2014, s. 77).

      (12)  Nariadenie Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2).

      (13)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).

      PRÍLOHA
      PODROBNÉ INFORMÁCIE O OPATRENIACH PODĽA ČLÁNKU 3
      Implementácia Európskeho roka sa zameria na rozsiahlu informačnú a komunikačnú kampaň pre celú Úniu, doplnenú o akcie, ktoré uskutočnia členské štáty. Do akcií na úrovni Únie i členských štátov môže byť zahrnutá aj občianska spoločnosť, mládežnícke organizácie, sociálni partneri, súkromný sektor, národné parlamenty a v prípade potreby národné agentúry, orgány štátnej správy na federálnej alebo nižšej úrovni vrátane regionálnych a miestnych orgánov a ďalšie zainteresované strany s cieľom vybudovať pocit zodpovednosti medzi hlavnými aktérmi.
      Únia poskytne finančnú podporu ako aj povolenie používať logo vytvorené Komisiou, a iné materiály súvisiace s Európskym rokom, opatreniam, ktoré realizujú verejné alebo súkromné organizácie, ak uvedené organizácie Komisiu ubezpečia, že uvedené opatrenia sa vykonajú alebo sa budú vykonávať v roku 2015 a že je pravdepodobné, že významne prispejú k dosiahnutiu cieľov Európskeho roka.
      A.   PRIAME OPATRENIA ÚNIE
      Financovanie má formu priameho nákupu tovaru a služieb podľa existujúcich rámcových zmlúv. Financovanie sa môže poskytovať aj formou grantov do maximálnej výšky 80 % konečných nákladov na činnosti. Opatrenia môžu zahŕňať:

                  a)

                  informačné a propagačné kampane, ktoré zahŕňajú:

                              i)

                              vytvorenie a šírenie audiovizuálnych a tlačových materiálov, ktoré vyjadrujú ciele Európskeho roka;

                              ii)

                              významné podujatia zamerané na zvýšenie informovanosti o cieľoch Európskeho roka a fóra na výmenu skúseností a osvedčených postupov;

                              iii)

                              opatrenia na uverejňovanie výsledkov a zviditeľňovanie programov, ako aj opatrenia Únie, ktoré prispievajú k plneniu cieľov Európskeho roka;

                              iv)

                              zriadenie interaktívnej informačnej webovej stránky na portáli Europa (http://europa.eu/index_en.htm) venovanej akciám uskutočneným v súvislosti s Európskym rokom a primerané využívanie sociálnych médií;

                              v)

                              cenu za inovatívne a úspešné komunikačné koncepcie a kampane, ktoré pomáhajú alebo pomohli zvýšiť informovanosť a podporovať úvahy o problematike rozvoja neobvyklým alebo originálnym spôsobom, a to najmä tie, ktoré boli navrhnuté na oslovenie cieľových skupín, ktoré mali predtým len obmedzené alebo nemali žiadne povedomie o otázkach globálneho rozvoja;

                  b)

                  ostatné iniciatívy:

                              i)

                              poskytovanie jazykových služieb (preklady, tlmočenie, viacjazyčné informácie);

                              ii)

                              monitorovacie prieskumy a audity na úrovni Únie s cieľom vyhodnotiť a informovať o príprave, efektívnosti a vplyve Európskeho roka.

            B.   SPOLUFINANCOVANIE OPATRENÍ ÚNIE
      Významné podujatia na úrovni Únie zamerané na zvyšovanie povedomia o cieľoch Európskeho roka, ktoré môžu byť organizované v spolupráci s členskými štátmi, ktoré budú predsedať Rade v roku 2015, môžu dostať grant Únie do výšky 80 % konečných nákladov na činnosti.
      C.   SPOLUFINANCOVANIE OPATRENÍ ČLENSKÝCH ŠTÁTOV
      Každý národný koordinátor môže predložiť žiadosť o spolufinancovanie Úniou opatrení alebo pracovného programu na podporu Európskeho roka. Pracovný program opisuje konkrétne národné činnosti, ktoré sa majú financovať. V uvedenom rámci môžu členské štáty vymedziť svoje vlastné priority a iniciatívy v súlade s článkom 2 a v príslušných prípadoch môžu zahrnúť aj zámorské krajiny a územia.
      K žiadosti o spolufinancovanie sa pripojí podrobný rozpočet s celkovými nákladmi na navrhované opatrenia alebo pracovný program, ako aj výškou a zdrojmi prípadného spolufinancovania. Príspevok Únie môže dosiahnuť najviac 80 % konečných nákladov na činnosti. Komisia určí orientačné sumy, ktoré budú jednotlivým národným koordinátorom k dispozícii na spolufinancovanie a lehotu na podanie žiadostí na základe kritérií, ktoré zohľadnia počet obyvateľov a životné náklady v dotknutom členskom štáte. Pevná suma pre každý členský štát zaručuje minimálnu úroveň činností.
      Pri stanovení uvedenej pevnej sumy Komisia zohľadní relatívne krátku skúsenosť s rozvojovou spoluprácou v tých členských štátoch, ktoré vstúpili do Únie po 1. januári 2004. Komisia rovnako zohľadní aj opatrenia predložené spoločne viacerými členskými štátmi alebo opatrenia, na ktorých sa podieľa viacero členských štátov.
      Komisia zabezpečí transparentný, včasný a efektívny postup schvaľovania na základe zásad rovnakého zaobchádzania a riadneho finančného hospodárenia.


title: 2006/458/ES: Rozhodnutie Rady z  29. apríla 2004  o podpísaní a predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii

text:
               6.7.2006

               SK

               Úradný vestník Európskej únie

               L 185/22

         ROZHODNUTIE RADY
   z 29. apríla 2004
   o podpísaní a predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   (2006/458/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 44 ods. 2, poslednú vetu článku 47 ods. 2 a články 55, 57 ods. 2, články 71, 80 ods. 2, články 93, 94, 133 a 181a v spojení s prvou vetou prvého pododseku článku 300 ods. 2,
   so zreteľom na zmluvu o pristúpení zo 16. apríla 2003, a najmä na jej článok 2 ods. 3,
   so zreteľom na akt priložený k zmluve o pristúpení, a najmä na jeho článok 6 ods. 2,
   so zreteľom na návrh Komisie,
   keďže:

               (1)

               Dňa 8. decembra 2003 Rada v mene Spoločenstva a jeho členských štátov splnomocnila Komisiu viesť rokovania s Uzbeckou republikou o protokole k dohode o partnerstve a spolupráci s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii a aby sa zabezpečili určité technické úpravy spojené s inštitucionálnym a právnym rozvojom v rámci Európskej únie.

               (2)

               S výhradou možného uzavretia protokolu k neskoršiemu dátumu zúčastnené strany prerokovali protokol, a ten by mal byť teraz podpísaný v mene Európskeho spoločenstva a jeho členských štátov.

               (3)

               Protokol sa predbežne vykonáva odo dňa pristúpenia až do ukončenia príslušných postupov na jeho formálne uzavretie,

         ROZHODLA TAKTO:
   Článok 1
   Týmto sa predseda Rady poveruje určiť osobu(-y) splnomocnenú(-é) na podpis Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii v mene Európskeho spoločenstva a jeho členských štátov s výhradou možného uzavretia protokolu k neskoršiemu dátumu.
   Text protokolu je pripojený k tomuto rozhodnutiu (1).
   Článok 2
   Protokol sa predbežne vykonáva odo dňa pristúpenia až do nadobudnutia jeho platnosti.

      V Luxemburgu 29. apríla 2004

            Za Radu

            predsedníčka

         U. PLASSNIK

      (1)  Pozri stranu 23 tohto úradného vestníka.
    ---documentbreak---

               6.7.2006

               SK

               Úradný vestník Európskej únie

               L 185/23

         PROTOKOL
   k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   BELGICKÉ KRÁĽOVSTVO,
   ČESKÁ REPUBLIKA,
   DÁNSKE KRÁĽOVSTVO,
   SPOLKOVÁ REPUBLIKA NEMECKO,
   ESTÓNSKA REPUBLIKA,
   HELÉNSKA REPUBLIKA,
   ŠPANIELSKE KRÁĽOVSTVO,
   FRANCÚZSKA REPUBLIKA,
   ÍRSKO,
   TALIANSKA REPUBLIKA,
   CYPERSKÁ REPUBLIKA,
   LOTYŠSKÁ REPUBLIKA,
   LITOVSKÁ REPUBLIKA,
   LUXEMBURSKÉ VEĽKOVOJVODSTVO,
   MAĎARSKÁ REPUBLIKA,
   MALTSKÁ REPUBLIKA,
   HOLANDSKÉ KRÁĽOVSTVO,
   RAKÚSKA REPUBLIKA,
   POĽSKÁ REPUBLIKA,
   PORTUGALSKÁ REPUBLIKA,
   SLOVINSKÁ REPUBLIKA,
   SLOVENSKÁ REPUBLIKA,
   FÍNSKA REPUBLIKA,
   ŠVÉDSKE KRÁĽOVSTVO,
   SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,
   ďalej len „členské štáty“, zastúpené Radou Európskej únie, a
   EURÓPSKE SPOLOČENSTVO A EURÓPSKE SPOLOČENSTVO PRE ATÓMOVÚ ENERGIU,
   ďalej len „spoločenstvá“, zastúpené Radou Európskej únie a Európskou komisiou,
   na jednej strane a
   UZBECKÁ REPUBLIKA
   na strane druhej,
   SO ZRETEĽOM NA pristúpenie Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k Európskej únii 1. mája 2004,
   SA DOHODLI TAKTO:
   Článok 1
   Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko sú zmluvnými stranami Dohody o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, podpísanej 21. júna 1996 vo Florencii (ďalej len „dohoda“), a rovnakým spôsobom ako ostatné členské štáty Spoločenstva prijímajú a berú na vedomie znenie dohody a dokumentov, ktoré sú k nej pripojené.
   Článok 2
   S cieľom zohľadniť najnovší inštitucionálny vývoj v rámci Európskej únie zmluvné strany súhlasia, aby sa v dôsledku uplynutia platnosti Zmluvy o založení Európskeho spoločenstva uhlia a ocele existujúce ustanovenia v dohode odkazujúce na Európske spoločenstvo uhlia a ocele považovali za ustanovenia odkazujúce na Európske spoločenstvo, ktoré prevzalo všetky práva a záväzky vyplývajúce zo zmlúv uzatvorených Európskym spoločenstvom uhlia a ocele.
   Článok 3
   Tento protokol je neoddeliteľnou súčasťou dohody.
   Článok 4
   1.   Tento protokol schvaľujú spoločenstvá, Rada Európskej únie v mene členských štátov a Uzbecká republika v súlade s vlastnými postupmi.
   2.   Zmluvné strany sa navzájom informujú o skončení príslušných postupov uvedených v predchádzajúcom odseku. Schvaľovacie listiny sa uložia na Generálnom sekretariáte Rady Európskej únie.
   Článok 5
   1.   Tento protokol nadobudne platnosť v rovnaký deň ako Zmluva o pristúpení z roku 2003 za predpokladu, že všetky listiny o schválení tohto protokolu budú uložené pred týmto dňom.
   2.   Ak nebudú všetky listiny o schválení tohto protokolu uložené pred týmto dňom, tento protokol nadobudne platnosť k prvému dňu prvého mesiaca nasledujúceho po dni uloženia poslednej schvaľovacej listiny.
   3.   Ak nebudú všetky listiny o schválení tohto protokolu uložené pred 1. májom 2004, tento protokol sa bude predbežne uplatňovať s účinnosťou od 1. mája 2004.
   Článok 6
   Znenia dohody, záverečného aktu a všetkých pripojených dokumentov sú vypracované v českom, estónskom, litovskom, lotyšskom, maďarskom, maltskom, poľskom, slovenskom a slovinskom jazyku.
   Tieto znenia sú pripojené (1) k tomuto protokolu a sú rovnako autentické ako znenia v iných jazykoch, v ktorých je vypracovaná dohoda, záverečný akt a pripojené dokumenty.
   Článok 7
   Tento protokol je vypracovaný v dvoch vyhotoveniach v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a uzbeckom jazyku, pričom všetky znenia sú rovnako autentické.

      Hecho en Bruselas, el treinta de abril del dos mil cuatro.
      V Bruselu dne třicátého dubna dva tisíce čtyři.
      Udfærdiget i Bruxelles den tredivte april to tusind og fire.
      Geschehen zu Brüssel am dreißigsten April zweitausendundvier.
      Kahe tuhande neljanda aasta kolmekümnendal aprillil Brüsselis.
      Έγινε στις Βρυξέλλες, στις τριάντα Απριλίου δύο χιλιάδες τέσσερα.
      Done at Brussels on the thirtieth day of April in the year two thousand and four.
      Fait à Bruxelles, le trente avril deux mille quatre.
      Fatto a Bruxelles, addì trenta aprile duemilaquattro.
      Briselē, divi tūkstoši ceturtā gada trīsdesmitajā aprīlī.
      Priimta du tūkstančiai ketvirtų metų balandžio trisdešimtą dieną Briuselyje.
      Kelt Brüsszelben, a kétezer-negyedik év április havának tizenharmadik napján.
      Magħmul fi Brussel fit-tletin jum ta' April tas-sena elfejn u erbgħa.
      Gedaan te Brussel, de dertigste april tweeduizend vier.
      Sporządzono w Brukseli, dnia trzynastego kwietnia roku dwa tysiące czwartego.
      Feito em Bruxelas, em trinta de Abril de dois mil e quatro.
      V Bruseli dňa tridsiateho apríla dvetisícštyri.
      V Bruslju, dne tridesetega aprila leta dva tisoč štiri.
      Tehty Brysselissä kolmantenakymmenentenä päivänä huhtikuuta vuonna kaksituhattaneljä.
      Som skedde i Bryssel den trettionde april tjugohundrafyra.
      Брюссель шахрида 2004 йил «30» апрелда тузилди.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         Аъзо Давлатлар Номидан

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         Европа Xамжамиятлари Номидан

         Por la República de Uzbekistán
         Za Uzbeckou republiku
         For Republikken Usbekistan
         Für die Republik Usbekistan
         Usbekistani Vabariigi nimel
         Για τη Δημοκρατία του Ουζμπεκιστάν
         For the Republic of Uzbekistan
         Pour la République d'Ouzbékistan
         Per la Repubblica dell'Uzbekistan
         Uzbekistānas Republikas vārdā
         Uzbekistano Respublikos vardu
         Üzbegisztán részéről
         Għar-Repubblika ta'l-Uzbekistan
         Voor de Republiek Oezbekistan
         W imieniu Republiki Uzbekistanu
         Pela República do Usbequistão
         Za Uzbeckú republiku
         Za Republiko Uzbekistan
         Uzbekistanin tasavallan puolesta
         På republiken uzbekistans vägnar
         Ўзбекистон Республикаси Номидан

      (1)  Česká, estónska, litovská, lotyšská, maďarská, maltská, poľská, slovenská a slovinská verzia dohody sa uverejní v osobitnom vydaní úradného vestníka neskôr.


title: 2013/569/EÚ: Rozhodnutie Európskeho parlamentu zo 17. apríla 2013 o účtovnej závierke Európskeho centra pre prevenciu a kontrolu chorôb za rozpočtový rok 2011

text:
               16.11.2013

               SK

               Úradný vestník Európskej únie

               L 308/208

         ROZHODNUTIE EURÓPSKEHO PARLAMENTU
   zo 17. apríla 2013
   o účtovnej závierke Európskeho centra pre prevenciu a kontrolu chorôb za rozpočtový rok 2011
   (2013/569/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2011 spolu s odpoveďami centra (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (4), a najmä na jeho článok 23,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0082/2013),

               1.

               schvaľuje účtovnú závierku Európskeho centra pre prevenciu a kontrolu chorôb za rozpočtový rok 2011;

               2.

               poveruje svojho predsedu, aby postúpil toto rozhodnutie riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 66.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 142, 30.4.2004, s. 1.

      (5)  Ú. v. ES L 357, 31.12.2002, s. 72.